Agnoscant omnes fideles quod, anno ab incarnatione Domini .M. .C. .LXX. .IIII., ego Paganus Berens, laudante uxore mea Petronilla, laudantibus etiam filiis meis Vincentio, Thoma, laudantibus quoque filiis Constantini, filii mei, Johanne videlicet et Gunterio, dedi et concessi Deo et sancte Marie et monachis de Firmitate quandam terram que est juxta Planchetam, quam ab eisdem tenebam monachis, et pro inde .L. habui solidos. Sciendum tamen quod pro hoc concesserunt mihi monachi et antecessoribus meis participationem omnium beneficiorum spiritalium domus, et ut me recipiant si in domo ordinate venire potero, et ego de ipsa terra defensor eisdem debeo esse monachis. Testes: Seguinus, Dalmacius, Hugo cantor, monachi, Achardus, Petrus, Stephanus, conversi, Christianus Polet, Marcellus de Sarmasie et Johannes filius ejus, Martinus Raba.